Deg usenfar-nni amezwaru ay nella deg tegzemt tis snat; anda ara yelmed unelmad amek ara d yegmer akken ad yaru tinfusiyin, deg uḍris amezwaru iwumi fkan isem “Tqeccabit n Ǧeḥḥa” deg usebter 18, deg tazwara ad nwali tugna id sumren i uḍris akken ad nzer ma yella wassaɣ ger-as d uḍris, daɣen ad nwali ma tella teywalt iwatan deg-s daxel n tneɣrit; ihi anelmad deg tugna-agi yella lexla (tamazirt) deg leḥal n waḍu, argaz yeṭṭef tacacit-is yugad ad as-truḥ, d kra n yiceṭṭiḍen fesren ɣef lxiḍ, atan d acu id tefka tugna-agi, maca ma nuɣel ɣer uḍris, anelmad atan d acu ara yef deg-s: Ǧeḥḥa yella yezdeɣ deg tmurt, maca yesɛa axxam deg temdit deg wannag wis mraw; iruḥ ɣer din iwakken ad yidir s lehna, d acu yettagad mi ara d yiḍil seg ubalku imi ɛlay aṭas; yiwen n wass yessared taqeccabit-is yeruḥ ad tt-ifser, d acu ihub-d waḍu yewwi-tt, ma d netta d tiyita-agi it-id-yerran ɣer tmurt, yexdem zerda (lwaɛda) s yikerri, tin ɣef wacu ur benin ara leɣaci yessečč akk at -taddart, asmi ay tseqsan yenna-asen-d ɣef tedyant-nni ay as-yeḍran deg temdit; belli qrib yemmut, atan ɣef wacu id yehedder uḍris; ma d assaɣ yellan ger tugna d uḍris yexuṣ aṭas, imi tugna id- fkan i uḍris ur d sefham ara akken iwata ɣef waya agemmuḍ-is ɣef lmiya ad yili 30 %, txus tugna n temdint-nni uɣur yeruḥ; akked amek ay yewwi waḍu taqeccabit-nni deg lbatima d zerda-nni yexdem deg taggara i wat taddart. Ihi, tiktiwin timatunin ara d nsumer s wayes ara yefhem unelmad aḍrisagi ad nefk kraḍ n tugniwin, tid s wayes ara yefhem unelmad .